5 mooiste maniere met oogomlyner | SARIE
Ons is mal oor oogomlyner! Jy’t nie veel meer as maskara en oogomlyner nodig om ’n sexy en afgeronde grimeervoorkoms te skep nie. Boonop is daar soveel verskillende maniere om oogomlyner te gebruik. Eksperimenteer met dié vyf oogomlyner-idees …
1. Goue glinster
’n Fyn goue lyntjie teenaan jou boonste wimperlyn is mooi en sexy. Dit lyk veral goed by blou oë en ’n songlans vel. Vir ’n meer dramatiese voorkoms kan jy eers swart of bruin oogomlyner teenaan jou boonste wimperlyn aanwend en ’n goue oogomlyner bo-oor trek. Rond dan jou voorkoms af met verbronser op die dele van jou gesig waar die son dit natuurlik tref en ’n neutrale lipstiffie-skakering.
#HappyBirthday to this #Beauty Jenn @jsteelemodel So nice work with you today! #TorontoModel #PlutinoModels #Photoshoot #Fashion #The6ix #Makeup #MakeupForever #GoldEyeliner #SmokeyEyes #MasterPalettebyMario #ScottBarnes #NudeLip #MessyHair #TexturedHair #Blush #Narsissist #Palette #StudioLife #SetLife #FilmLife
A photo posted by ANA SORYS (@ana_sorys) on Oct 14, 2016 at 1:34pm PDT
2. Ingeleef en sexy
Oogomlyner wat ingeleef en effens onnet lyk, is nou hoogmode. Vir ’n ingeleefde dog glansryke aandvoorkoms wend swart oogomlyner op jou onderste wimperlyn aan, smeer (smudge) dit met ’n borseltjie en wend dan ’n romerige pienk oogskadu liggies bo-oor aan. Die pienk oogskadu versag die swart lyntjie en gee subtiele glans sodat die skadu onder jou oë nie te donker is nie.
#Freckled #Bronze #Beauty @laurencediotte from @spot6management #spot6zer #Makeup #Bronzer #VitaLiberata #TrystalMinerals #Vegan #CrueltyFree #SmokeyEye #TooFaced #EyeshadowPalette #Eyebrows #PerfectBrows #Benefit #Glow #GlowingSkin #CharlotteTilbury #Highlight #TorontoMakeupArtist #TorontoHairstylist #Fashion #Photoshoot #StudioLife #GreenEyes #LangtonSSKits A photo posted by ANA SORYS (@ana_sorys) on Jul 21, 2016 at 7:08am PDT
3. Eyeliner stacking
Dié tweekleurige oogomlyner-trend sorg vir ’n minimalistiese dog sterk voorkoms – dis nie eens nodig om enige ander grimering aan te wend nie! Gebruik ’n swart vloeibare of jel-oogomlyner en trek ’n netjiese lyntjie met ’n klein “vlerkie” teenaan jou boonste wimperlyn. Sodra die swart oogomlyner droog is, gebruik dan ’n vloeibare oogomlyner in ’n helder skakering en trek ’n tweede lyntjie al langs die bokant van die swart lyntjie. Van ons gunsteling-kleurkombinasies is swart en wit, swart en pers en swart en helder ligblou.
A bright liner over a black liner – what a fun way to switch things up! @makenziewilder applied our Vivid Brights Liner in ‘Vivid Blossom.’ || #nyxcosmetics
A photo posted by NYX Professional Makeup (@nyxcosmetics) on Mar 23, 2016 at 8:23pm PDT
Die afgelope paar maande is talle Hollywood-bekendes met ’n “onderstebo”-grimeervoorkoms op die rooi tapyt gesien. In plaas van grimering op hul boonste ooglede het aktrises soos Margot Robbie, Olivia Munn en Mandy Moore eerder met ’n treffende oogomlyner-skakering op die onderste wimperlyne gespog. En tydens die modeweke is dié sogenaamde upside down makeup-trend ook op die loopplank gewaar.
Dis maklik om dié voorkoms self te skep. Die belangrikste is om ’n oogomlyner-skakering te kies wat jou oogkleur komplementeer. Kies brons vir blou oë, helderblou vir bruin oë, pers vir groen oë en goud vir groenbruin oë. Om die voorkoms meer subtiel te maak kan jy skakerings met ’n blink of metaal-afwerking gebruik.
COLOR @shaym Today’s Look For @smashboxcosmetics Hair By @chrisappleton1 Styled By @bartolistyle Makeup By @patrickta Inspired By @joansmalls & @porschefabulous
5. Klassieke katoog
Dié voorkoms, waar jy ’n “vlerkie” vanuit die binnehoeke van jou oë trek met jou oogomlyner, is moeilik om reg te kry. Maar met ’n bietjie oefening ís dit moontlik. As jy ’n beginner is, trek ’n lyntjie op jou boonste wimperlyn tot by die buitehoek van jou oog. Kyk vir jouself in die spieël en maak ’n kolletjie waar jy wil hê die “vlerkie” moet eindig. Trek dan die oogomlyner vanaf die buitehoek van jou oog tot by die kolletjie.
Urban Decay 24/7 Glide-On Eye Pencil in Goldmine (R215)
’n Romerige waterbestande oogpotlood. By Urban Decay in Sandton City, Johannesburg
NYX Liquid Crystal Liner in Crystal Silk (R90)
Vir goud met glans! Dié vloeibare oogomlyner bevat superfyn goue blinkers. By Clicks
L’Oréal Paris Infallible Stylo Eyeliner Waterproof in Night Day Black (R150)
Gebruik die sagte sponspunt om jou oogomlyner sexy en effens ingeleef te laat lyk
L.O.V Unexpected Eyeshadow in Aurora (R135)
Dié splinternuwe grimeerreeks spog onder meer met romerige poeier-oogskadu’s soos dié skakering. Tik dit liggies bo-oor jou oogomlyner aan vir ’n sagter voorkoms. By Dis-Chem
Maybelline Master Ink Liner in Luminous Black (R130)
Die fyn punt van dié vloeibare oogomlyner maak dit makliker om ’n netjies lyntjie te trek
Elizabeth Arden Beautiful Color Bold Defining 24HR Liquid Eye Liner in Electric Blue (R265)
Waag met kleur! Probeer dié vloeibare oogomlyner wat geformuleer is om lank op jou oë te hou
Kies die regte onderlaag vir jou vel